Държавен вестник, бр. 60, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  60
6. организира дейността по дългосрочното 
командироване на служители на МФ в Пос­
тоянното представителство на Република 
България в ЕС;
7. организира цялостната дейност на МФ 
по административното обслужване;
8. организира събирането и обобщаването 
на информация по заявленията за достъп до 
обществена информация и изготвя съответ-
ните проекти на решения, извършва справки 
и изготвя отчети по Закона за достъп до об-
ществена информация;
9. осъществява чрез автоматизирана ин-
формационна система деловодната дейност 
на МФ;
10. организира текущото използване и 
съхранение на документите, създадени от 
дейността на МФ, и предаването на архив-
ния фонд в Централния държавен архив със 
седалище София;
11. организира и координира съгласуването 
и подготовката на материалите за заседанията 
на Министерския съвет;
12. организира и оформя предложенията на 
МФ за включване в законодателната и в опе-
ративната програма на Министерския съвет;
13. извършва вписвания в Интегрираната 
информационна система на държавната ад-
министрация;
14. планира, организира и провежда проце-
дурите за възлагане на обществени поръчки 
за нуждите на МФ;
15. осъществява планиране на дейностите 
в областта на информационни и комуника-
ционни технологии (ИКТ) в МФ;
16. организира дейностите по развитие на 
ИКТ инфраструктурата, изграждане, поддър-
жане и развитие на софтуер, както и осигу-
ряване на лицензи за нуждите на МФ, и при 
необходимост координира тези дейности в 
административните структури, чиито ръко-
водители са второстепенни разпоредители с 
бюджет по бюджета на МФ;
17. планира, разработва и съгласува бю-
джетни прогнози и разходи в областта на 
електронното управление и използваните ИКТ 
и при необходимост координира тези дейности 
в административните структури, чиито ръко-
водители са второстепенни разпоредители с 
бюджет по бюджета на МФ;
18. осъществява общо управление и контрол 
върху наличностите, придобиването, сигурност­
та и ползването на хардуерни и софтуерни 
продукти и услуги в областта на ИКТ в МФ;
19. вписва данни в публични регистри в 
областта на електронното управление и ИКТ;
20. разработва политики, стандарти, пра-
вила и процедури в областта на ИКТ в МФ;
21. участва в подготовката на документа-
ции за провеждане на обществени поръчки в 
областта на ИКТ и при възлагане на дейности 
по системна интеграция; 
22. осъществява контрол по изпълнението 
на договори в областта на ИКТ; 
23. организира управлението на удостове-
ренията за електронни подписи в МФ и при 
необходимост в административните струк-
тури, чиито ръководители са второстепенни 
разпоредители с бюджет по бюджета на МФ;
24. участва в изготвянето и дава становища 
по проекти на нормативни актове в рамките 
на своята компетентност.
(2) Дейностите по ал. 1, т. 1 – 4 могат да 
се изпълняват като споделени услуги, предос-
тавени от администрацията на Министерския 
съвет, въз основа на споразумение, сключено 
между администрацията на Министерския 
съвет и МФ.“
11. Член 18 се отменя.
12. В чл. 19:
а) точка 2 се изменя така:
„2. дирекция „Европейски въпроси и по-
литики“;“
б) точки 11 и 15 се отменят;
в) създават се т. 16 и 17:
„16. дирекция „Централно координационно 
звено“;
17. дирекция „Контрол върху капиталовите 
инвестиции“.“
13. В чл. 20 т. 12 и 13 се отменят.
14. Член 21 се изменя така:
„Чл. 21. Дирекция „Европейски въпроси 
и политики“:
1. наблюдава прилагането и спазването на 
фискалните правила, определени с Пакта за 
стабилност и растеж и Договора за стабилност, 
координация и управление в Икономическия 
и паричен съюз, в т.ч. разработва, актуализира 
и отчита изпълнението на Конвергентната 
програма на Република България;
2. отговаря организационно и експертно 
за изготвянето и съгласуването на анализи и 
позиции, свързани с участието на страната в 
европейски механизми и инструменти за ста-
билност и финансова подкрепа на държавите 
членки, които изпитват финансови затруднения 
или са застрашени от такива затруднения, 
както и с предоставянето от страна на ЕС на 
макрофинансова помощ към трети страни;
3. координира прилагането на Европейския 
семестър на национално ниво, включително 
разработването, актуализирането и изпълне-
нието на Националната програма за реформи, 
прилагането на процедурата по макроикономи-
чески дисбаланси, както и докладва напредъка 
в изпълнението на ключовите етапи и цели по 
НПВУ в рамките на Европейския семестър;
4. изпълнява функциите на Координаци-
онно звено по прилагането на „Инструмента 
за техническа подкрепа“, като осигурява ко-
муникация с Генерална дирекция „Реформи“ 
към Европейската комисия, следи и докладва 
за напредъка в изпълнението на целите от 
Плана за сътрудничество и подкрепа и при 
необходимост предлага мерки и действия при 
забавяне или неизпълнение;
5. подготвя и съгласува позициите на Ре-
публика България във връзка с преговорите